
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1781 

5 Σεπτεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατάργηση της υποβολής του συμφωνητικού μίσθω¬ 
σης κατοικίας ή ενός εκ των λογαριασμών ΔΕΗ, 
ΟΤΕ Ύδρευσης, Κινητής Τηλεφωνίας που εκδί- 
δεται στο όνομα του δικαιούχου, που απαιτού¬ 
νται ως δικαιολογητικά στη διαδικασία χορήγη¬ 
σης δελτίου μετακίνησης ΑμεΑ σε μέσα μαζικής 
μεταφοράς και αντικατάστασή τους από υπεύθυνη 
δήλωση του ν. 1599/1986, όπως ισχύει. 1 

Καθορισμός ημερήσιας εκτός έδρας αποζημίωσης 
και λοιπών συναφών δαπανών των διπλωματού¬ 
χων μηχανικών του Εθνικού Μετσόβειου Πολυ¬ 
τεχνείου (Ε.Μ.Π.) και των ισότιμων με αυτό σχο¬ 
λών. 2 

Καθορισμός ημερήσιας εκτός έδρας αποζημίωσης 
και λοιπών συναφών δαπανών των μηχανικών πτυ- 
χιούχων Τεχνολογικών Εκπαιδευτικών Ιδρυμάτων 
(Τ.Ε.Ι.) και των ισότιμων με αυτά σχολών. 3 

Ίδρυση Εργαστηρίων στο Τμήμα Ιστορίας, Αρχαιο¬ 
λογίας και Διαχείρισης Πολιτισμικών Αγαθών του 
Πανεπιστημίου Πελοποννήσου και καθορισμός του 
εσωτερικού τους κανονισμού. 4 

Ίδρυση Εργαστηρίου Υπολογιστικών Συστημάτων 
στο Τμήμα Επιστήμης και Τεχνολογίας Υπολογι¬ 
στών του Πανεπιστημίου Πελοποννήσου και κα¬ 
θορισμός του εσωτερικού του κανονισμού. 5 

Ίδρυση Κλινικής Νοσοκομειακής Οδοντιατρικής στο 
Τμήμα Οδοντιατρικής του Εθνικού και Καποδι- 
στριακού Πανεπιστημίου Αθηνών και καθορισμός 


του εσωτερικού της κανονισμού. 6 

Χορήγηση μηνιαίου επιδόματος του ν. 3554/2007 (Α'- 
80) στο ένστολο προσωπικό της Ελληνικής Αστυ¬ 
νομίας. 7 


ΑΠΟΦΑΣΕΙ Σ 

Αριθμ. ΔΙΑΔΠ/Α/22988 (1) 

Κατάργηση της υποβολής του συμφωνητικού μίσθω¬ 
σης κατοικίας ή ενός εκ των λογαριασμών ΔΕΗ, ΟΤΕ 
Ύδρευσης, Κινητής Τηλεφωνίας που εκδίδεται στο 
όνομα του δικαιούχου, που απαιτούνται ως δικαιο- 
λογητικά στη διαδικασία χορήγησης δελτίου μετα¬ 
κίνησης ΑμεΑ σε μέσα μαζικής μεταφοράς και αντι¬ 
κατάστασή τους από υπεύθυνη δήλωση του ν. 1599/ 
1986, όπως ισχύει. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη τις διατάξεις: 

1) των παραγράφων 1 και 3 του άρθρου 10 του 
ν. 3230/2004 «Καθιέρωση συστήματος διοίκησης με στό¬ 
χους, μέτρηση της αποδοτικότητας και άλλες διατάξεις» 
(ΦΕΚ 44 Α'). 

2) της παραγράφου 1 του άρθρου 24 του ν. 3200/2003 
«Τροποποιήσεις του ν. 1388/1983 «Ίδρυση Εθνικού Κέ¬ 
ντρου Δημόσιας Διοίκησης,Ίδρυση Εθνικής Σχολής Το¬ 
πικής Αυτοδιοίκησης και άλλες διατάξεις»(ΦΕΚ 281 Α'). 

3) του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (98 Α'). 

4) του άρθρου 20 του ν. 2072/1992 (ΦΕΚ 125/Α'/23.7.1992) 
«Ρύθμιση επαγγέλματος ειδικού τεχνικού προσθετικών 
και ορθωτικών κατασκευών και λοιπών ειδών αποκατά¬ 
στασης και άλλες διατάξεις». 

4) την υπ’ αριθμ. ΔΙΑΔΠ/Α1/13310/11.7.2002 (ΦΕΚ 906/ 
Β'/17.7.2002) κοινή απόφαση του Υφυπουργού Εσωτε¬ 
ρικών, Δημόσιας Διοίκησης και Αποκέντρωσης και του 
Υπουργού Υγείας και Πρόνοιας (νυν Υπουργού Υγείας 
και Κοινωνικής Αλληλεγγύης), όπως τροποποιήθηκε με 
την υπ’ αριθμ. ΔΙΑΔΠ/Α/25026 (ΦΕΚ 1637/Β'/7.11.2006) κοι¬ 
νή απόφαση των Υφυπουργών Εσωτερικών, Δημόσιας 
Διοίκησης και Αποκέντρωσης και Υγείας και Κοινωνι¬ 
κής Αλληλεγγύης με τις οποίες εντάχθηκε στα ΚΕΠ, η 
διαδικασία χορήγησης δελτίου μετακίνησης ΑμεΑ στα 
μέσα μαζικής μεταφοράς. 

6) Του εδαφίου α του άρθρου 2 και της παραγράφου 
1 του άρθρου 5 της υπ’ αριθμ. ΔΙΔΚ/Φ.1/2/6139/23.3.2004 
(ΦΕΚ 527 Β') κοινής απόφασης του Πρωθυπουργού και 
του Υπουργού Εσωτερικών, Δημόσιας Διοίκησης και 
Αποκέντρωσης «Ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Απο¬ 
κέντρωσης» 

7) Την ανάγκη βελτίωσης της εξυπηρέτησης και της 
ποιότητας των παρεχομένων υπηρεσιών προς τον πο¬ 
λίτη 

8) Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Καταργείται η υποβολή του συμφωνητικού μίσθωσης 
κατοικίας ή λογαριασμού ΔΕΗ, ΟΤΕ'Υδρευσης, Κινητής 
Τηλεφωνίας που εκδίδεται στο όνομα του δικαιούχου 
το οποίο απαιτείται ως δικαιολογητικό για τη διαδικα¬ 
σία χορήγησης δελτίου μετακίνησης ΑμεΑ στα μέσα 
μαζικής μεταφοράς. 

2. Το συμφωνητικό μίσθωσης κατοικίας ή ένας εκ των 
λογαριασμών ΔΕΗ, ΟΤΕ'Υδρευσης, Κινητής Τηλεφωνίας 
που εκδίδεται στο όνομα του δικαιούχου στην παρα¬ 
πάνω διαδικασία αντικαθίστανται με υπεύθυνη δήλωση 
του ν. 1599/1986, ο τύπος της οποίας ορίστηκε με την 
υπ’ αριθμ ΔΙΑΔΠ/Α1/18368/02 (ΦΕΚ 1276/Β') απόφαση 
του Υπουργού Εσωτερικών, Δημόσιας Διοίκησης και 
Αποκέντρωσης. 

3. Το περιεχόμενο της αναφερόμενης στην παράγρα¬ 
φο 2 υπεύθυνης δήλωσης έχει ως εξής: 

«δηλώνω ότι διαμένω μόνιμα στην οδό.αρ 

.στο.Δήμο του Νομού.» 

4. Οι αρμόδιες υπηρεσίες των Διευθύνσεων Κοινωνικής 
Πρόνοιας των οικείων Νομαρχιακών Αυτοδιοικήσεων 
στις οποίες κατατίθενται οι υπεύθυνες δηλώσεις, αντί 
του συμφωνητικού μίσθωσης κατοικίας ή ενός εκ των 
λογαριασμών ΔΕΗ, ΟΤΕ'Υδρευσης, Κινητής Τηλεφωνίας 
που εκδίδεται στο όνομα του δικαιούχου, υποχρεού- 
νται να ενεργούν δειγματοληπτικό έλεγχο, σύμφωνα με 
όσα ορίζονται στην παράγραφο 3 του άρθρου 10 του 
ν. 3230/2004. 

5. Οι αρμόδιες υπηρεσίες των Διευθύνσεων Κοινωνικής 
Πρόνοιας των οικείων Νομαρχιακών Αυτοδιοικήσεων 
οφείλουν να τροποποιήσουν τα σχετικά έντυπα των 
αιτήσεων που υποβάλλονται από τους πολίτες για τη 
διαδικασία χορήγησης δελτίου μετακίνησης ΑμεΑ σε 
μέσα μαζικής μεταφοράς, σύμφωνα με τις διατάξεις 
της παρούσας απόφασης. 

6. Η απόφαση αυτή τίθεται σε ισχύ την 1.1.2008. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 2007 

01 ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΓΕΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΑΠ. ΑΝΔΡΕΟΥΛΑΚΟΣ ΔΗΜ. ΑΒΡΑΜΟΠΟΥΛΟΣ 


Αριθμ. 2/52971/0022 (2) 

Καθορισμός ημερήσιας εκτός έδρας αποζημίωσης και 
λοιπών συναφών δαπανών των διπλωματούχων μη¬ 
χανικών του Εθνικού Μετσόβειου Πολυτεχνείου 
(Ε.Μ.Π.) και των ισότιμων με αυτό σχολών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του ν. 2685/1999, «Κάλυψη δαπανών με- 
τακινουμένων υπαλλήλων εντός και εκτός Επικράτειας 
και άλλες διατάξεις» (ΦΕΚ 35/Α/18.2.1999), όπως αυτές 
συμπληρώθηκαν και τροποποιήθηκαν με τις διατάξεις 
της παραγράφου 6 του άρθρου 2 του ν. 3554/2007 (ΦΕΚ 
80/Α/16.4.2007), «Εισοδηματική πολιτική έτους 2007, φο¬ 
ρολογικές και άλλες διατάξεις». 

2. Τις διατάξεις του ν. 2362/1995 (ΦΕΚ 247 Α) «Περί Δη¬ 
μοσίου Λογιστικού, ελέγχου των δαπανών του κράτους 
και άλλες διατάξεις». 

3. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα κυβερνητικά όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ Α' 98). 

4. Την υπ’ αριθμ. 3793Θ/ΔΙΟΕ 1264/14.10.2005 (ΦΕΚ 
1432/Β'/14.10.2005) απόφαση του Πρωθυπουργού και 
του Υπουργού Οικονομίας και Οικονομικών «Καθορι¬ 
σμός αρμοδιοτήτων των Υφυπουργών Οικονομίας και 
Οικονομικών», όπως τροποποιήθηκε με την υπ’ αριθμ. 
5733/ΔΙΟΕ 179/2006 (ΦΕΚ Α' 98) όμοια απόφαση. 

5. Την ανάγκη καθορισμού σε νέα βάση της ημερή¬ 
σιας εκτός έδρας αποζημίωσης και των λοιπών συνα¬ 
φών δαπανών των μονίμων και με σύμβαση ιδιωτικού 
δικαίου αορίστου χρόνου διπλωματούχων μηχανικών 
του Εθνικού Μετσόβειου Πολυτεχνείου (Ε.Μ.Π.) και των 
ισότιμων με αυτό σχολών, που υπηρετούν στο Δημόσιο 
και στα νομικά πρόσωπα δημοσίου δικαίου (Ν.Π.Δ.Δ.), 
συμπεριλαμβανομένων και των οργανισμών τοπικής 
αυτοδιοίκησης (Ο.Τ.Α.) Α' και Β' βαθμού, οι οποίοι είναι 
επιφορτισμένοι με τον έλεγχο για τον έγκαιρο και σω¬ 
στό προγραμματισμό της δημοπράτησης και ανάθεσης, 
καθώς και της εμπρόθεσμης και έντεχνης κατασκευής 
των δημοσίων έργων, για την έγκαιρη απορρόφηση των 
Κοινοτικών και Εθνικών πιστώσεων. 

6. Το γεγονός ότι από την εφαρμογή της παρούσας 
απόφασης προκαλείται δαπάνη σε βάρος των πιστώσε¬ 
ων του τακτικού προϋπολογισμού, του προϋπολογισμού 
δημοσίων επενδύσεων και του προϋπολογισμού των 
νομικών προσώπων δημοσίου δικαίου και των οργανι¬ 
σμών τοπικής αυτοδιοίκησης Α' και Β' βαθμού, το ύψος 
της οποίας δεν μπορεί να καθοριστεί σ’ αυτό το στάδιο, 
αποφασίζουμε: 

1. Καθορίζουμε την ημερήσια αποζημίωση των μονί¬ 
μων και με σύμβαση ιδιωτικού δικαίου αορίστου χρόνου 
διπλωματούχων μηχανικών του Εθνικού Μετσόβειου Πο¬ 
λυτεχνείου (Ε.Μ.Π.) και των ισότιμων με αυτό σχολών, 
που υπηρετούν στο Δημόσιο και στα νομικά πρόσωπα 
δημοσίου δικαίου (Ν.Π.Δ.Δ.), συμπεριλαμβανομένων και 

των οργανισμών τοπικής αυτοδιοίκησης (Ο.Τ.Α.) Α' και 
Β' βαθμού, οι οποίοι μετακινούνται εκτός έδρας για 
υπηρεσιακούς λόγους στο ποσό των εβδομήντα (70)€. 

Η ημερήσια αποζημίωση για τις αυθημερόν μετακινή¬ 
σεις ορίζεται στο ποσό των εβδομήντα € (70) €. 

Για την ημέρα επιστροφής η ημερήσια αποζημίωση 
ορίζεται στο ποσό των πενήντα πέντε € (55 €). 

2. Καθορίζουμε τη δαπάνη διανυκτέρευσης στον τόπο 
της εκτός έδρας μετακίνησης στο ποσό των ογδόντα 
€ (80 €). 

Το ανωτέρω ποσό προσαυξάνεται κατά 20% κατά τη 
θερινή περίοδο Ιουλίου-Σεπτεμβρίου. 

3. Καθορίζουμε τη δαπάνη χιλιομετρικής αποζημίωσης 
των μετακινούμενων με ιδιόκτητα μεταφορικά μέσα στο 
ποσό των 0,15 € για κάθε χιλιόμετρο. 

4. Για κάθε θέμα που δεν ορίζεται στην παρούσα 
απόφαση, ισχύουν οι διατάξεις του ν. 2685/1999 (ΦΕΚ 
35/ Α/18.2.1999). 

5. Η ισχύς της απόφασης αυτής αρχίζει από τη ημε¬ 
ρομηνία δημοσίευσής της στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2007 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Π. ΔΟΥΚΑΣ Γ. ΣΟΥΦΛΙΑΣ 

-♦- 

Αριθμ. 2/52970/0022 (3) 

Καθορισμός ημερήσιας εκτός έδρας αποζημίωσης και 
λοιπών συναφών δαπανών των μηχανικών πτυχιού- 
χων Τεχνολογικών Εκπαιδευτικών Ιδρυμάτων (Τ.Ε.Ι.) 
και των ισότιμων με αυτά σχολών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του ν. 2685/1999, «Κάλυψη δαπανών με- 
τακινουμένων υπαλλήλων εντός και εκτός Επικράτειας 
και άλλες διατάξεις» (ΦΕΚ 35/Α/18.2.1999), όπως αυτές 
συμπληρώθηκαν και τροποποιήθηκαν με τις διατάξεις 
της παραγράφου 6 του άρθρου 2 του ν. 3554/2007 (ΦΕΚ 
80/Α/16.4.2007), «Εισοδηματική πολιτική έτους 2007, φο¬ 
ρολογικές και άλλες διατάξεις». 

2. Τις διατάξεις του ν. 2362/1995 (ΦΕΚ 247 Α) «Περί Δη¬ 
μοσίου Λογιστικού, ελέγχου των δαπανών του κράτους 
και άλλες διατάξεις». 

3. Τ ις διατάξεις του άρθρου 90 του «Κώδικα Νομοθεσίας 
για την Κυβέρνηση και τα κυβερνητικά όργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

4. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432 Β'/14.10.2005) απόφαση του Πρωθυπουργού και 
του Υπουργού Οικονομίας και Οικονομικών «Καθορι¬ 
σμός αρμοδιοτήτων των Υφυπουργών Οικονομίας και 
Οικονομικών», όπως τροποποιήθηκε με την υπ’ αριθμ. 
5733/ΔΙΟΕ 179/2006 (ΦΕΚ Α' 98) όμοια απόφαση. 

5. Την ανάγκη καθορισμού σε νέα βάση της ημερήσιας 
εκτός έδρας αποζημίωσης και των λοιπών συναφών 
δαπανών των μονίμων και με σύμβαση ιδιωτικού δικαίου 


αορίστου χρόνου μηχανικών πτυχιούχων Τεχνολογικών 
Εκπαιδευτικών Ιδρυμάτων (Τ.Ε.Ι.) και των ισότιμων με 
αυτά σχολών, που υπηρετούν στο Δημόσιο και στα νο¬ 
μικά πρόσωπα δημοσίου δικαίου (Ν.Π.Δ.Δ.), συμπεριλαμ¬ 
βανομένων και των οργανισμών τοπικής αυτοδιοίκησης 
(Ο.Τ.Α.) Α' και Β' βαθμού, οι οποίοι είναι επιφορτισμένοι 
με τον έλεγχο για τον έγκαιρο και σωστό προγραμμα¬ 
τισμό της δημοπράτησης και ανάθεσης, καθώς και της 
εμπρόθεσμης και έντεχνης κατασκευής των δημοσίων 
έργων, για την έγκαιρη απορρόφηση των Κοινοτικών 
και Εθνικών πιστώσεων. 

6. Το γεγονός ότι από την εφαρμογή της παρούσας 
απόφασης προκαλείται δαπάνη σε βάρος των πιστώσε¬ 
ων του τακτικού προϋπολογισμού, του προϋπολογισμού 
δημοσίων επενδύσεων και του προϋπολογισμού των 
νομικών προσώπων δημοσίου δικαίου και των οργανι¬ 
σμών τοπικής αυτοδιοίκησης Α' και Β' βαθμού, το ύψος 
της οποίας δεν μπορεί να καθοριστεί σ’ αυτό το στάδιο, 
αποφασίζουμε: 

1. Καθορίζουμε την ημερήσια αποζημίωση των μονίμων 
και με σύμβαση ιδιωτικού δικαίου αορίστου χρόνου μηχα¬ 
νικών πτυχιούχων Τεχνολογικών Εκπαιδευτικών Ιδρυμάτων 
(Τ.Ε.Ι.) και των ισότιμων με αυτά σχολών, που υπηρετούν 
στο Δημόσιο και στα νομικά πρόσωπα δημοσίου δικαίου 
(Ν.Π.Δ.Δ.), συμπεριλαμβανομένων και των οργανισμών το¬ 
πικής αυτοδιοίκησης (Ο.Τ.Α.) Α' και Β' βαθμού, οι οποίοι 
μετακινούνται εκτός έδρας για υπηρεσιακούς λόγους στο 
ποσό των πενήντα έξι ευρώ (56 €). 

Η ημερήσια αποζημίωση για τις αυθημερόν μετακινή¬ 
σεις ορίζεται στο ποσό των πενήντα έξι ευρώ (56 €). 

Γ ια την ημέρα επιστροφής η ημερήσια αποζημίωση ορί¬ 
ζεται στο ποσό των σαράντα τεσσάρων ευρώ (44 €). 

2. Καθορίζουμε τη δαπάνη διανυκτέρευσης στον τόπο 
της εκτός έδρας μετακίνησης στο ποσό των εξήντα 
τεσσάρων ευρώ (64 €). 

Το ανωτέρω ποσό προσαυξάνεται κατά 20% κατά τη 
θερινή περίοδο Ιουλίου- Σεπτεμβρίου. 

3. Καθορίζουμε τη δαπάνη χιλιομετρικής αποζημίωσης 
των μετακινούμενων με ιδιόκτητα μεταφορικά μέσα στο 
ποσό των 0,15 € για κάθε χιλιόμετρο. 

4. Γ ια κάθε θέμα που δεν ορίζεται στην παρούσα 
απόφαση, ισχύουν οι διατάξεις του ν. 2685/1999 (ΦΕΚ 
35/Α/18.2.1999). 

5. Η ισχύς της απόφασης αυτής αρχίζει από την ημερομη¬ 
νία δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2007 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Π. ΔΟΥΚΑΣ Γ. ΣΟΥΦΛΙΑΣ 

-♦- 

Αριθμ. 84351/Β1 (4) 

Ίδρυση Εργαστηρίων στο Τμήμα Ιστορίας, Αρχαιολογί¬ 
ας και Διαχείρισης Πολιτισμικών Αγαθών του Πανε¬ 
πιστημίου Πελοποννήσου και καθορισμός του εσω¬ 
τερικού τους κανονισμού. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τ ις διατάξεις: 

α) Του άρθρου 7 παρ. 5 του ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμά- 

των» (Α' 87) όπως το πρώτο εδάφιο της παρ. αντικατα- 
στάθηκε με την περ. γ' της παρ. 22 του άρθρου 13 του 
ν. 3149/2003 «Εθνική Βιβλιοθήκη της Ελλάδας, Δημόσιες 
Βιβλιοθήκες και άλλες διατάξεις» (Α' 141). 

β) Του άρθρου 4, παρ.1, εδ. γ του ν.2083/1992 «Εκσυγ¬ 
χρονισμός της Ανώτατης Εκπαίδευσης» (Α' 159). 

γ) Του άρθρου 90 του κώδικα νομοθεσίας για την 
κυβέρνηση και τα κυβερνητικά όργανα, που κωδικοποι- 
ήθηκε με το άρθρο πρώτο του π.δ. 63/2005 (Α 98). 

δ) Της υπ’ αριθμ. 37876/ΣΤ5/26.4.2004 κοινής απόφασης 
του Πρωθυπουργού και του Υπουργού Εθνικής Παιδεί¬ 
ας και Θρησκευμάτων «Καθορισμός αρμοδιοτήτων των 
Υφυπουργών του Υπουργείου Εθνικής Παιδείας και Θρη¬ 
σκευμάτων» (Β' 608). 

ε) Της υπ’ αριθμ. 37930/ΔΙΘΕ 1264/14.10.2005 κοινής 
απόφασης του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτή¬ 
των των Υφυπουργών Οικονομίας και Οικονομικών» 
(Β' 1432), όπως τροποποιήθηκε με την υπ’ αριθμ. 5733/ 
ΔΙΟΕ 179/13.2.2006 (Β'204) όμοια απόφαση. 

2. Τη σύμφωνη γνώμη της Διοικούσας Επιτρο¬ 
πής του Πανεπιστημίου Πελοποννήσου (συνεδρίαση 
370Β/16.7.2007), 

3. Το γεγονός ότι από την εφαρμογή των διατάξεων 
της παρούσης απόφασης προκαλείται ετήσια δαπάνη 
ύψους 6.000 ΕΥΡΩ περίπου, η οποία θα βαρύνει τον 
προϋπολογισμό του Πανεπιστημίου Πελοποννήσου (ΚΑΕ 
4121), χωρίς αύξηση της κρατικής επιχορήγησης. Για το 
τρέχον οικονομικό έτος η εν λόγω δαπάνη ανέρχεται 
στο ποσό των 1.500 ΕΥΡΩ περίπου. Κατά την επόμενη 
πενταετία η δαπάνη αναμένεται να εξοικονομηθεί κατά 
ένα μέρος της από ίδιους πόρους των εργαστηρίων κατά 
τα προβλεπόμενα στο άρθρο 6 της παρούσης απόφα¬ 
σης κατά δε το υπόλοιπο από πιστώσεις του Τμήματος 
Ιστορίας, Αρχαιολογίας και Διαχείρισης Πολιτισμικών 
Αγαθών. Επίσης προκαλείται ενδεχόμενη δαπάνη σε 
βάρος του προϋπολογισμού του Πανεπιστημίου Πελο¬ 
ποννήσου από την κάλυψη εξόδων οργάνωσης σεμινα¬ 
ρίων και διαλέξεων από τα συνιστώμενα εργαστήρια. 
Η εν λόγω δαπάνη το ύψος της οποίας εξαρτάται από 
πραγματικά γεγονότα θα καλύπτεται από τις πιστώσεις 
που διατίθενται στα εργαστήρια από το Τμήμα Ιστορίας, 
Αρχαιολογίας και Διαχείρισης Πολιτισμικών Αγαθών του 
ανωτέρω πανεπιστημίου, αποφασίζουμε: 

Άρθρο 1 
Ίδρυση 

1. Ιδρύονται στο Τμήμα Ιστορίας, Αρχαιολογίας και 
Διαχείρισης Πολιτισμικών Αγαθών του Πανεπιστημίου 
Πελοποννήσου τα παρακάτω εργαστήρια: 

α) «Εργαστήριο Αρχαιομετρίας» με έδρα την Καλαμά¬ 
τα, το οποίο εξυπηρετεί διδακτικές και ερευνητικές ανά¬ 
γκες του Τμήματος στον Τομέα της Αρχαιομετρίας. 

β) «Εργαστήριο Ενάλιας Αρχαιολογίας» με έδρα την 
Πύλο Μεσσηνίας, το οποίο εξυπηρετεί διδακτικές και 
ερευνητικές ανάγκες στους Τομείς της ενάλιας και υπο¬ 
βρύχιας αρχαιολογίας. 

Αρθρο 2 
Σκοπός 

Κάθε εργαστήριο έχει ως σκοπό: 
α. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 


τος Ιστορίας, Αρχαιολογίας και Διαχείρισης Πολιτισμικών 
Αγαθών του Πανεπιστημίου Πελοποννήσου, σε θέματα 
που εμπίπτουν στα αντικείμενα κάθε εργαστηρίου όπως 
αυτά προσδιορίζονται στο προηγούμενο άρθρο. 

β. Τη συνεργασία κάθε μορφής με κέντρα ερευνών 
και ακαδημαϊκά ιδρύματα της ημεδαπής και της αλλο¬ 
δαπής, εφόσον οι επιστημονικοί στόχοι, συμπίπτουν, 
συμβαδίζουν και αλληλοσυμπληρώνονται με εκείνους 
κάθε εργαστηρίου. 

γ. Τη διοργάνωση επιστημονικών διαλέξεων, ημερίδων, 
σεμιναρίων, συμποσίων, συνεδρίων και άλλων επιστη¬ 
μονικών εκδηλώσεων, καθώς και την πραγματοποίηση 
δημοσιεύσεων και εκδόσεων. 

δ. Την παροχή υπηρεσιών σε ιδιώτες κατά τα προβλε¬ 
πόμενα στο π.δ. 159/1984 (Α' 53). 

Άρθρο 3 
Προσωπικό 

Κάθε εργαστήριο στελεχώνεται από μέλη του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Ιστορίας, Αρχαιολογίας και Διαχείρισης Πολιτισμικών 
Αγαθών του Πανεπιστημίου Πελοποννήσου, των οποί¬ 
ων το γνωστικό αντικείμενο της θέσης που κατέχουν 
εμπίπτει στα διδακτικά και ερευνητικά αντικείμενα του 
εργαστηρίου, από μέλη του Ειδικού Τεχνικού Εργαστη¬ 
ριακού Προσωπικού (Ε.Τ.Ε.Π.) καθώς και από μέλη του 
λοιπού επιστημονικού προσωπικού που τοποθετούνται 
στο εργαστήριο σύμφωνα με τις κείμενες διατάξεις. 

Άρθρο 4 

Διοίκηση-Αρμοδιότητες 

1. Κάθε εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
που ορίζεται με τη διαδικασία του άρθρου 28 παρ. 22 
του ν. 2083/1992. 

2. Ο Διευθυντής ασκεί τις αρμοδιότητες που ορίζονται 
στο άρθρο 7 του ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχι- 
ακού-μεταπτυχιακού) και ερευνητικού έργου του εργα¬ 
στηρίου, η κατάρτιση και υποβολή στη Γ ενική Συνέλευση 
του Τμήματος του ετήσιου προγράμματος λειτουργίας 
του εργαστηρίου και η μέριμνα για την τήρησή του, η 
μέριμνα για τη στελέχωση, την οικονομική διαχείριση 
και την κατανομή των χώρων του εργαστηρίου, η ει¬ 
σήγηση στη Γενική Συνέλευση του Τμήματος για τον 
ορισμό των υπευθύνων για τα αναλώσιμα υλικά και τον 
κινητό εξοπλισμό, η υποβολή στη Γ ενική Συνέλευση του 
Τμήματος του ετήσιου απολογισμού των δραστηριοτή¬ 
των, καθώς και η υπογραφή κάθε εγγράφου. 

Άρθρο 5 

Εγκατάσταση-Λειτουργία 

1. Κάθε εργαστήριο εγκαθίσταται σε χώρο που πα- 
ραχωρείται από το Πανεπιστήμιο σε αυτό για τη διε¬ 
ξαγωγή του έργου του, και ειδικότερα για την εγκατά¬ 
σταση του ηλεκτρονικού εξοπλισμού για τη διενέργεια 
των εργαστηριακών ασκήσεων και των ερευνητικών 
προγραμμάτων . Κάθε εργαστήριο λειτουργεί κατά τις 
εργάσιμες ημέρες και ώρες, σύμφωνα με τον εσωτερικό 
κανονισμό λειτουργίας του Πανεπιστημίου Πελοποννή¬ 
σου. Στο χώρο εγκατάστασης τοποθετείται πινακίδα με 
τον τίτλο του εργαστηρίου. 

2. Ο Διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαί- 

σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ' αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους, καθώς και στην προστασία των οργάνων και 
εγκαταστάσεων του εργαστηρίου από βλάβες. 

4. Η χρησιμοποίηση του εξοπλισμού κάθε εργαστη¬ 
ρίου επιτρέπεται μόνο στο προσωπικό του ή άλλους 
ερευνητές, που έχουν ειδική επί των οργάνων αυτών 
εκπαίδευση και εξουσιοδότηση από το διευθυντή αυτού. 
Κινητά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίησή τους, στην κατάσταση που είχαν παραδοθεί. 

Άρθρο 6 

Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3, 
παρ. 3, του π.δ. 159/1984. 

δ. Τις πιστώσεις που διατίθενται στο Τμήμα με τη 
διαδικασία του άρθρου 4 παρ. 1ε του ν. 2083/1992. 

ε. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Πελοποννήσου 
για τους σκοπούς κάθε εργαστηρίου. 

στ. Από κάθε άλλη νόμιμη πηγή. 

Άρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα 
ακόλουθα βιβλία και στοιχεία: βαθμολόγιο φοιτητών, 
βιβλίο περιουσιακών στοιχείων, φάκελος οικονομικών 
στοιχείων κάθε έτους, κατάλογος επιστημονικών βι¬ 
βλίων, περιοδικών και οργάνων, αρχείο ερευνητικών 
προγραμμάτων, βιβλίο μεταβολών προσωπικού, πρω¬ 
τόκολλο εισερχομένων και εξερχομένων εγγράφων. Με 
απόφαση του Διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές 
διατάξεις ή κρίνεται απαραίτητο. 

Άρθρο 8 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 5 Σεπτεμβρίου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 


Αριθμ. 95848/Β1 (5) 

Ίδρυση Εργαστηρίου Υπολογιστικών Συστημάτων στο 
Τμήμα Επιστήμης και Τεχνολογίας Υπολογιστών του 
Πανεπιστημίου Πελοποννήσου και καθορισμός του 
εσωτερικού του κανονισμού 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 7 παρ. 5 του ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως η παράγραφος αυτή τροποποιήθηκε 
με το άρθρο 48 παρ. 2 του ν. 1404/1983 «Δομή και λει¬ 
τουργία των Τεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 
την περ. γ' της παρ. 22 του άρθρου 13 του ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (Α' 141) 

β) Του άρθρου 4, παρ. 1, εδ. γ' του ν. 2083/1992, «Εκ¬ 
συγχρονισμός της Ανωτάτης Εκπαίδευσης» (Α'159), 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (Α' 98) 

2. Τ ις διατάξεις της υπ’ αριθμ. 37876/ΣΤ5/26.4.2004 
απόφασης του Πρωθυπουργού και της Υπουργού Εθνι¬ 
κής Παιδείας και Θρησκευμάτων «Καθορισμός αρμο¬ 
διοτήτων των Υφυπουργών του Υπουργείου Εθνικής 
Παιδείας και Θρησκευμάτων» (Β' 608), 

3. Τ ις διατάξεις της υπ’ αριθμ. 37930/ΔΙΟΕ 1264/14.10.2005 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 1432), 

4. Τη σύμφωνη γνώμη της Γενικής Συνέλευσης του 
Τμήματος Επιστήμης και Τεχνολογίας Υπολογιστών 
του Πανεπιστημίου Πελοποννήσου (Συνεδριάσεις 1ης 
Μαρτίου και 17ης Ιουλίου 2007) 

5. Το γεγονός ότι από την εφαρμογή των διατάξεων 
της παρούσης απόφασης προκαλείται ετήσια δαπάνη 
ύψους 3000 ΕΥΡΩ περίπου η οποία θα βαρύνει τον 
προϋπολογισμό του Πανεπιστημίου Πελοποννήσου (ΚΑΕ 
4121) χωρίς αύξηση της κρατικής επιχορήγησης προς 
αυτό. Κατά την επόμενη πενταετία η ανωτέρω δαπάνη 
αναμένεται να εξοικονομηθεί κατά ένα μέρος της από 
ίδιους πόρους του εργαστηρίου κατά τα προβλεπόμενα 
στο άρθρο 6 της παρούσης απόφασης κατά δε το υπό¬ 
λοιπο μέρος αυτής, θα καλύπτεται από τις πιστώσεις 
που θα εγγράφονται στον προϋπολογισμό του Πανε¬ 
πιστημίου, χωρίς αύξηση της κρατικής επιχορήγησης 
προς αυτό. Επίσης, προκαλείται ενδεχόμενη δαπάνη 
σε βάρος του ανωτέρω προϋπολογισμού από την κά¬ 
λυψη των εξόδων οργάνωσης συμποσίων, συνεδρίων, 
συναυλιών και άλλων επιστημονικών εκδηλώσεων από 
το Εργαστήριο Υπολογιστικών Συστημάτων. Η εν λόγω 
δαπάνη, το ύψος της οποίας εξαρτάται από πραγματικά 
γεγονότα, θα καλύπτεται από τις πιστώσεις που διατί¬ 
θενται στο εν λόγω εργαστήριο από το τμήμα Επιστή¬ 
μης και Τεχνολογίας Υπολογιστών του Πανεπιστημίου 
Πελοποννήσου, αποφασίζουμε: 

Αρθρο 1 
Ίδρυση 

Ιδρύεται στο τμήμα Επιστήμης και Τεχνολογίας Υπο¬ 
λογιστών του Πανεπιστημίου Πελοποννήσου Εργαστή¬ 
ριο Υπολογιστικών Συστημάτων 

Αρθρο 2 
Σκοπός 

Το εργαστήριο έχει ως σκοπό: 

1. Την κάλυψη των διδακτικών και ερευνητικών αναγκών 
σε προπτυχιακό και μεταπτυχιακό επίπεδο του Τμήμα¬ 
τος Επιστήμης και Τεχνολογίας Υπολογιστών καθώς και 
άλλων τμημάτων του Πανεπιστημίου Πελοποννήσου σε 
γενικά και ειδικά θέματα υπολογιστικών συστημάτων. 
Οι επί μέρους ερευνητικές πτυχές περιλαμβάνουν τη 
σχεδίαση αρχιτεκτονικών υλικού υπολογιστικών συστη¬ 
μάτων, την ανάπτυξη ενσωματωμένου λογισμικού, την 
ανάπτυξη εργαλείων σχεδίασης υπολογιστικών συστη¬ 
μάτων, την απεικόνιση εφαρμογών σε υπολογιστικές 
πλατφόρμες και άλλα συναφή αντικείμενα. 

2. Τη σύνδεση και συνεργασία κάθε μορφής με κέντρα 
ερευνών, φορείς και ακαδημαϊκά ιδρύματα ημεδαπής 
και αλλοδαπής, εφόσον οι επιστημονικοί στόχοι, συ¬ 
μπίπτουν, συμβαδίζουν και αλληλοσυμπληρώνονται με 
εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων, συμποσίων, συνεδρίων και άλλων επιστημο¬ 
νικών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων 
αναγνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλε- 
πόμενα στο π.δ. 159/1984 (Α' 53). 

5. Την κάλυψη των αναγκών διδασκαλίας και έρευνας 
κοινών διαπανεπιστημιακών συνεργασιών, στα οποία 
συμμετέχει το Πανεπιστήμιο Πελοποννήσου. 

6. Την διεξαγωγή έρευνας σε θέματα συναφή με τα δι¬ 
δακτικά και ερευνητικά αντικείμενα του εργαστηρίου. 

7. Την ανάπτυξη και καλλιέργεια νέων ερευνητικών 
προγραμμάτων για τη μεθοδολογική και επιστημονικό- 
τεχνική ανάπτυξη των σχετικών με τη φύση του εργα¬ 
στηρίου πεδίων, ιδίως στα πλαίσια διαπανεπιστημιακών 
προγραμμάτων της Ευρωπαϊκής Κοινότητας. 

8. Το συντονισμό των σχετικών προγραμμάτων σε 
όλους τους επιμέρους ερευνητικούς χώρους και τη 
λειτουργική διασύνδεσή τους από επιστημονική και δι¬ 
οικητική άποψη. 

9. Τη δημιουργία θεωρητικής, επιστημονικής και τεχνο¬ 
λογικής υποδομής και τη γενικότερη συμβολή για την 
αρτιότερη διδασκαλία των σχετικών με τα αντικείμενα 
του εργαστηρίου προπτυχιακών και μεταπτυχιακών 
μαθημάτων του Τμήματος Επιστήμης και Τεχνολογίας 
Υπολογιστών και των άλλων Τμημάτων του Πανεπιστη¬ 
μίου Πελοποννήσου. 

10. Την ανάπτυξη προγραμμάτων διδασκαλίας και 
έρευνας για μεταπτυχιακούς φοιτητές στο πλαίσιο των 
γνωστικών αντικειμένων του εργαστηρίου, όπως και των 
συγγενών γνωστικών αντικειμένων άλλων Τμημάτων και 
διατμηματικών κύκλων σπουδών. 

11. Τη δημιουργία ευνοϊκών προϋποθέσεων για τη συμ¬ 
μετοχή προπτυχιακών σπουδαστών οι οποίοι ενδιαφέ- 
ρονται για τα ερευνητικά προγράμματα του εργαστη¬ 
ρίου και την προώθηση μεταπτυχιακών φοιτητών προς 
εξειδίκευση για μελλοντική στελέχωση του εργαστηρίου 
με το καταλληλότερο ερευνητικό προσωπικό. 


12. Την καλλιέργεια της μεθοδολογίας ολοκληρωμένης 
διεπιστημονικής προσέγγισης των θεμάτων Σχεδίασης 
Υλικού και Λογισμικού Υπολογιστικών Συστημάτων και 
Απεικόνισης Εφαρμογών σε Υπολογιστικές Πλατφόρμες 
και τη συνεργασία στον τομέα έρευνας με μέλη Δ.Ε.Π. 
του Τμήματος Επιστήμης και Τεχνολογίας Υπολογιστών 
ή άλλων Πανεπιστημιακών Ιδρυμάτων. 

13. Τη συνεργασία και την υποστήριξη του εκτελούμε- 
νου έργου από συναφείς δημόσιες υπηρεσίες, δήμους, 
κοινότητες και λοιπούς κοινωνικούς και επιστημονικούς 
φορείς και κοινωφελή ιδρύματα με γνώμονα τη συμβολή 
του εργαστηρίου στη μελέτη και διερεύνηση προβλη¬ 
μάτων για τη μακροχρόνια εξέλιξη και διαχείριση της 
χώρας στο πλαίσιο της Ευρωπαϊκής Κοινότητας. 

14. Την δημιουργία ειδικής βιβλιοθήκης πάνω σε θέ¬ 
ματα Σχεδίασης Υλικού και Λογισμικού Υπολογιστικών 
Συστημάτων και Απεικόνισης Εφαρμογών σε Υπολογι¬ 
στικές Πλατφόρμες και την αξιοποίησή της για ερευ¬ 
νητικούς σκοπούς. 

Αρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του τμήματος Επιστή¬ 
μης και Τεχνολογίας Υπολογιστών του Πανεπιστημίου 
Πελοποννήσου που το γνωστικό αντικείμενο της θέσης 
που κατέχουν εμπίπτει στα διδακτικά και ερευνητικά 
αντικείμενα του εργαστηρίου, από μέλη του Ειδικού 
Τεχνικού Εργαστηριακού Προσωπικού (Ε.Τ.Ε.Π.) καθώς 
και από μέλη του λοιπού επιστημονικού προσωπικού 
και του διοικητικού προσωπικού που τοποθετούνται 
στο εργαστήριο με τη διαδικασία των άρθρων 4 παρ. 
1 (δ) του ν. 2083/1992 και 13 παρ. 3β του ν. 2817/2000 
(Α' 78) αντίστοιχα. 

Αρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του τμήματος Επι¬ 
στήμης και Τεχνολογίας Υπολογιστών του Πανεπιστη¬ 
μίου Πελοποννήσου που ορίζεται με τη διαδικασία των 
διατάξεων του άρθρου 28 παρ. 22 του ν. 2083/1992. 

2. Ο Διευθυντής ασκεί τις αρμοδιότητες που ορίζονται 
στο άρθρο 7 του ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχι- 
ακού-μεταπτυχιακού) και ερευνητικού έργου του εργα¬ 
στηρίου, η κατάρτιση και υποβολή στη Γενική Συνέλευση 
του τμήματος του ετήσιου προγράμματος λειτουργίας 
του εργαστηρίου και η μέριμνα για την τήρησή του, η 
μέριμνα για τη στελέχωση, την οικονομική διαχείριση 
και την κατανομή των χώρων του εργαστηρίου, η ει¬ 
σήγηση στη Γενική Συνέλευση του τμήματος για τον 
ορισμό των υπευθύνων για τα αναλώσιμα υλικά και τον 
κινητό εξοπλισμό και η υπογραφή κάθε εγγράφου. 

Αρθρο 5 

Εγκατάσταση-Λειτουργία 

1. Το εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπι¬ 
στημίου Πελοποννήσου και σε χώρους που παραχωρού- 
νται σ' αυτό για την εγκατάσταση των οργάνων και του 
λοιπού τεχνικού εξοπλισμού που είναι αναγκαίος για 
τη διενέργεια των εργαστηριακών ασκήσεων και των 
ερευνητικών προγραμμάτων. Στο χώρο εγκατάστασης 
τοποθετείται πινακίδα με τον τίτλο του εργαστηρίου. 

2. Ο Διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους, καθώς και στην προστασία των οργάνων και 
εγκαταστάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστη¬ 
ρίου επιτρέπεται μόνο στο προσωπικό του ή άλλους 
ερευνητές, που έχουν ειδική επί των οργάνων αυτών 
εκπαίδευση και εξουσιοδότηση από το Διευθυντή αυτού. 
Κινητά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίησή τους, στην κατάσταση που είχαν παραδοθεί. 

Αρθρο 6 

Έσοδα 

Τα έσοδα του εργαστηρίου προέρχονται από: 

1. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 

2. Την διάθεση ερευνητικών και εν γένει επιστημονικών 
προϊόντων. 

3. Την παροχή υπηρεσιών σύμφωνα με το άρθρο 3, 
παρ. 3, του π.δ. 159/1984. 

4. Τις πιστώσεις που διατίθενται από το τμήμα Επιστή¬ 
μης και Τεχνολογίας Υπολογιστών του Πανεπιστημίου 
Πελοποννήσου με τη διαδικασία του άρθρου 4 παρ. 1ε 
του ν. 2083/1992. 

5. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Πελοποννήσου 
για τους σκοπούς του εργαστηρίου. 

Αρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: βαθμολόγιο φοιτητών, βιβλίο 
περιουσιακών στοιχείων, φάκελος οικονομικών στοι¬ 
χείων κάθε έτους, κατάλογος επιστημονικών βιβλίων, 
περιοδικών και οργάνων, αρχείο ερευνητικών προγραμ¬ 
μάτων, βιβλίο μεταβολών προσωπικού, πρωτόκολλο ει¬ 
σερχομένων και εξερχομένων εγγράφων. 

Με απόφαση του Διευθυντή μπορεί να τηρείται και 
κάθε άλλο βιβλίο ή στοιχείο που προβλέπεται από ει¬ 
δικές διατάξεις. 

Αρθρο 8 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 5 Σεπτεμβρίου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 


Αριθμ. 88183/Β1 (6) 

Ίδρυση Κλινικής Νοσοκομειακής Οδοντιατρικής στο 
Τμήμα Οδοντιατρικής του Εθνικού και Καποδιστρια- 
κού Πανεπιστημίου Αθηνών και καθορισμός του εσω¬ 
τερικού της κανονισμού. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 7 παρ. 5 του ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως το πρώτο εδάφιο της παρ. αντικατα- 
στάθηκε με την περ. γ' της παρ. 22 του άρθρου 13 του 
ν. 3149/2003 «Εθνική Βιβλιοθήκη της Ελλάδας, Δημόσιες 
Βιβλιοθήκες και άλλες διατάξεις» (Α' 141), 
β) του άρθρου 4, παρ.Ι,εδ.γ του ν.2083/1992 «Εκσυγχρο¬ 
νισμός της Ανώτατης Εκπαίδευσης» (Α' 159), 
γ) του άρθρου 90 του κώδικα νομοθεσίας για την 
κυβέρνηση και τα κυβερνητικά όργανα, που κωδικοποι- 
ήθηκε με το άρθρο πρώτο του π.δ. 63/2005 (Α' 98 ), 
δ) της υπ’ αριθμ. 37876/ΣΤ5/26.4.2004 κοινής απόφασης 
του Πρωθυπουργού και του Υπουργού Εθνικής Παιδεί¬ 
ας και Θρησκευμάτων «Καθορισμός αρμοδιοτήτων των 
Υφυπουργών του Υπουργείου Εθνικής Παιδείας και Θρη¬ 
σκευμάτων» (Β' 608), 

ε) της υπ’ αριθμ. 37930/ΔΙΘΕ 1264/14.10.2005 κοινής 
απόφασης του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (Β' 
1432), όπως τροποποιήθηκε με την υπ’ αριθμ. 5733/ΔΙΟΕ 
179/13.2.2006(Β'204) όμοια απόφαση. 

2. Τ η σύμφωνη γνώμη της Γ ενικής Συνέλευσης του Τ μή- 
ματος Οδοντιατρικής του Εθνικού και Καποδιστριακού 
Πανεπιστημίου Αθηνών (συνεδρίαση 7η/26.4.2007), 

5. Το γεγονός ότι από την εφαρμογή των διατάξεων 
της παρούσης απόφασης προκαλείται ετήσια δαπάνη 
ύψους 3.000 ΕΥΡΩ περίπου, η οποία για το τρέχον έτος 
περιορίζεται στο ποσό των 1.500 ΕΥΡΩ περίπου και θα 
βαρύνει τον προϋπολογισμό του Εθνικού και Καποδι- 
στριακού Πανεπιστημίου Αθηνών (ΚΑΕ 4121 ). Κατά την 
επόμενη πενταετία η δαπάνη των λειτουργικών εξόδων 
αναμένεται να εξοικονομηθεί κατά ένα μέρος της από 
ίδιους πόρους της κλινικής κατά τα προβλεπόμενα στο 
άρθρο 6 της παρούσης απόφασης κατά δε το υπόλοιπο 
μέρος αυτής, θα καλύπτεται από τις πιστώσεις που 
θα εγγράφονται στον προϋπολογισμό του Πανεπιστη¬ 
μίου, χωρίς αύξηση της κρατικής επιχορήγησης προς 
αυτό. Επίσης προκαλείται ενδεχόμενη δαπάνη σε βάρος 
του ανωτέρω προϋπολογισμού από την κάλυψη των 
εξόδων οργάνωσης συμποσίων, συνεδρίων και άλλων 
επιστημονικών εκδηλώσεων από την Κλινική Νοσοκο¬ 
μειακής Οδοντιατρικής. Η εν λόγω δαπάνη, το ύψος 
της οποίας εξαρτάται από πραγματικά γεγονότα θα 
καλύπτεται από τις πιστώσεις που διατίθενται στην εν 
λόγω κλινική από το Τμήμα Οδοντιατρικής του Ε.Κ.Π.Α., 
αποφασίζουμε: 

Αρθρο 1 
Ίδρυση 

Ιδρύεται στο Τμήμα Οδοντιατρικής του Εθνικού και 
Καποδιστριακού Πανεπιστημίου Αθηνών Κλινική Νοσο- 

κομειακής Οδοντιατρικής η οποία εξυπηρετεί διδακτι¬ 
κές, ερευνητικές και κλινικές ανάγκες στο γνωστικό 
αντικείμενο της Νοσοκομειακής Οδοντιατρικής . Η Κλι¬ 
νική εντάσσεται στον Τομέα Παθολογίας και Χειρουρ¬ 
γικής Στόματος. 

Αρθρο 2 
Σκοπός 

1. Η Κλινική Νοσοκομειακής Οδοντιατρικής έχει ως 
σκοπό: 

α) Την ανάπτυξη εκπαιδευτικών δραστηριοτήτων σε 
επίπεδο προπτυχιακό, μεταπτυχιακό και συνεχούς επι¬ 
μόρφωσης στο γνωστικό αντικείμενο της Νοσοκομει¬ 
ακής Οδοντιατρικής και την κάλυψη ερευνητικών και 
κλινικών αναγκών του Τμήματος Οδοντιατρικής, καθώς 
και άλλων Σχολών ή Τμημάτων του Εθνικού και Καπο- 
διστριακού Πανεπιστημίου Αθηνών. 

β) Την εξυπηρέτηση των διαφόρων κοινωνικών ανα¬ 
γκών, όταν και όποτε ζητείται συγκεκριμένη συνδρομή 
που ανήκει στα θέματα με τα οποία ασχολείται η κλι¬ 
νική. 

στ) Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ερευνητικά ιδρύματα της 
ημεδαπής ή της αλλοδαπής. 

ζ) Τη συνεργασία με ευρωπαϊκούς και διεθνείς οργανι¬ 
σμούς για την πραγματοποίηση ερευνών, εκπαιδευτικών 
προγραμμάτων και γενικών δραστηριοτήτων συναφών 
με τα επιστημονικά αντικείμενα της κλινικής. 

η) Την οργάνωση σεμιναρίων, συμποσίων, συνεδρίων, 
διαλέξεων με σκοπό την ενημέρωση του οδοντιατρικού 
και λοιπού προσωπικού της κλινικής, των υπολοίπων 
κλινικών του νοσοκομείου αλλά και άλλων νοσηλευτικών 
ιδρυμάτων. 

2. Το έργο της Κλινικής Νοσοκομειακής Οδοντιατρικής 
διακρίνεται σε εκπαιδευτικό, ερευνητικό και κλινικό, α) 
Το εκπαιδευτικό έργο περιλαμβάνει την εκπαίδευση των 
φοιτητών του Τμήματος Οδοντιατρικής που επιτελείται 
από το διδακτικό και ερευνητικό προσωπικό και είναι 
θεωρητική και πρακτική, σύμφωνα με το πρόγραμμα 
σπουδών. Η θεωρητική εκπαίδευση περιλαμβάνει κλινικά 
και θεωρητικά μαθήματα, διαλέξεις από τα μέλη ΔΕΠ 
και προσκεκλημένους ομιλητές, συζητήσεις ενδιαφε- 
ρουσών περιπτώσεων, κλινικοπαθολογικές συζητήσεις, 
βιβλιογραφική ενημέρωση, διδακτικές επισκέψεις από 
το διευθυντή της κλινικής και τα μέλη ΔΕΠ και εκπαι¬ 
δευτικά συνέδρια, στρογγυλές τράπεζες και σεμινάρια. 
Η πρακτική αποσκοπεί στην απόκτηση πείρας στη δι¬ 
αγνωστική και θεραπευτική αγωγή, β) Το ερευνητικό 
έργο περιλαμβάνει την εκτέλεση και δημοσίευση κλι¬ 
νικών και πειραματικών μελετών από τα μέλη ΔΕΠ της 
οικείας κλινικής αυτοτελώς ή σε συνεργασία με άλλα 
μέλη ΔΕΠ ή ερευνητές καθώς και πρωτότυπων διδα¬ 
κτορικών διατριβών. Αποτελεί πρωταρχικό μέλημα της 
κλινικής, γίνεται με την επίβλεψη του διευθυντή και 
με σκοπό την αποτελεσματικότερη αντιμετώπιση των 
διαφόρων νόσων της Οδοντιατρικής και των γνωστι¬ 
κών αντικειμένων της, και με τελικό στόχο τη βελτίωση 
της παρεχόμενης περίθαλψης στους ασθενείς, γ) Το 
κλινικό έργο περιλαμβάνει την παροχή οδοντιατρικής 
περίθαλψης σε επίπεδο πρόληψης και θεραπείας σε 
ασθενείς που αντιμετωπίζονται γαι το γενικό τους νό¬ 
σημα σε νοσοκομείο ως εξωτερικοί άρρωστοι και σε 
νοσηλευόμενους στο νοσοκομείο, όπως σε περιπτώσεις 


ακτινοθεραπείας, προμεταμοσχευτικής θεραπείας, γνα- 
θοχειρουργικής, καθώς και ιατροδικαστικής γνωμάτευ¬ 
σης. Επίσης την παροχή οδοντιατρικής περίθαλψης σε 
επίπεδο πρόληψης και θεραπείας εξωτερικών ασθενών 
με χρόνιο ιατρικό πρόβλημα ή αναπηρία (π.χ. νοητική 
καθυστέρηση, εγκεφαλική παράλυση, μυασθένεια, ΑΟδ, 
κ.λ.π) ανεξαρτήτου ηλικίας. Την παροχή οδοντιατρικής 
θεραπείας υπό συνθήκες γενικής αναισθησίας σε ασθε¬ 
νείς ανεξαρτήτου ηλικίας. Την αντιμετώπιση επειγόντων 
οδοντιατρικών περιστατικών των νοσηλευομένων στο 
νοσοκομείο ασθενών, την αντιμετώπιση τραυματισμού 
των δοντιών και του περοδοντίου. Την αρχική εκτίμη¬ 
ση και αντιμετώπιση υπό μορφή επείγοντος, γναθο- 
χειρουργικών περιστάσεων και παραπομπή τους στο 
Γναθοχειρουργικό Τμήμα. 

Αρθρο 3 
Προσωπικό 

Η Κλινική Νοσοκομειακής Οδοντιατρικής στελεχώ¬ 
νεται από ιατρικό και λοιπό προσωπικό που υπηρετεί 
στο Τμήμα Οδοντιατρικής του Εθνικού και Καποδι- 
στριακού Πανεπιστημίου Αθηνών και στο Νοσοκομείο 
όπου λειτουργεί. Το ιατρικό προσωπικό αποτελείται 
από το Διευθυντή και μέλη του Διδακτικού Ερευνητικού 
Προσωπικού (ΔΕΠ) του Τμήματος Οδοντιατρικής, που 
η επιστημονική τους ενασχόληση εμπίπτει στα διδα¬ 
κτικά, ερευνητικά και κλινικά ενδιαφέροντα της οικείας 
κλινικής. Το προσωπικό αυτό συμπληρώνεται με ειδι¬ 
κευόμενους και ειδικευμένους ιατρούς του Ε.Σ.Υ. που 
τοποθετούνται σύμφωνα με τις ισχύουσες διατάξεις. 
Το λοιπό προσωπικό περιλαμβάνει μέλη Ειδικού Τεχνι¬ 
κού Εργαστηριακού Προσωπικού (Ε.Τ.Ε.Π.) και μέλη του 
νοσηλευτικού προσωπικού, του οποίου το έργο καθο¬ 
ρίζεται σύμφωνα με τις εκάστοτε ανάγκες της οικείας 
κλινικής. Η τοποθέτηση στην κλινική των μελών του 
διδακτικού ερευνητικού προσωπικού και των μελών του 
ειδικού τεχνικού εργαστηριακού προσωπικού γίνεται 
με τη διαδικασία των διατάξεων της πανεπιστημιακής 
νομοθεσίας, ενώ των υπολοίπων μελών με τις ισχύουσες 
διατάξεις. 

Αρθρο 4 

Διοίκηση-Αρμοδιότητες 

1. Η Κλινική Νοσοκομειακής Οδοντιατρικής διευθύνεται 
από μέλος του Διδακτικού Ερευνητικού Προσωπικού 
(Δ.Ε.Π.) του Τμήματος Οδοντιατρικής του Εθνικού και 
Καποδιστριακού Πανεπιστημίου Αθηνών που ορίζεται 
με τη διαδικασία που ορίζουν οι διατάξεις του άρθρου 
28 παρ. 22 του ν. 2083/1992. 

2. Ο Διευθυντής ασκεί τις αρμοδιότητες που ορίζο¬ 
νται στο άρθρο 7 του ν. 1268/1982 μεταξύ των οποίων 
περιλαμβάνονται, η κατάρτιση και υποβολή στη Γ ενική 
Συνέλευση του Τ μήματος Οδοντιατρικής και στη Γ ενική 
Συνέλευση του οικείου Τομέα του ετήσιου προγράμ¬ 
ματος λειτουργίας για τις διδακτικές και ερευνητικές 
δραστηριότητες και η μέριμνα για την εφαρμογή του, 
η μέριμνα για την υλοποίηση των αποφάσεων των συλ¬ 
λογικών οργάνων του Νοσοκομείου στο οποίο λειτουρ¬ 
γεί η Κλινική, η μέριμνα για την παροχή νοσηλευτικού 
έργου, η μέριμνα για τη στελέχωση και την οικονομική 
διαχείριση των εσόδων της κλινικής, η μέριμνα για την 
υποβολή του ετήσιου απολογισμού των δραστηριο¬ 
τήτων, η εισήγηση στη Γενική Συνέλευση του οικείου 

Τομέα για τον ορισμό υπευθύνων στις ειδικές μονάδες, 
για αναλώσιμα υλικά και για τον κινητό εξοπλισμό και 
η υπογραφή κάθε εγγράφου. Τα κριτήρια επιλογής των 
υπευθύνων των ειδικών μονάδων αφορούν την επιστημο¬ 
νική γνώση, τη μετεκπαίδευση, τη μακρόχρονη εμπειρία 
και τη δραστηριότητά τους στο αντικείμενο με το οποίο 
ασχολείται η οικεία μονάδα. Οι επιστημονικοί υπεύθυνοι 
μεριμνούν για την απρόσκοπτη λειτουργία της μονάδας, 
στα πλαίσια των αποφάσεων του Διευθυντή και των 
οδηγιών των οργάνων διοίκησης του νοσοκομείου, στο 
οποίο λειτουργεί η Κλινική. Ο Διευθυντής μπορεί να 
καλεί τους υπευθύνους των μονάδων όταν συζητούνται 
θέματα της μονάδας τους, να αναθέτει συγκεκριμένες 
αρμοδιότητες σ’ αυτούς και να συγκροτεί επιτροπές 
για τη μελέτη ειδικών θεμάτων. 

Άρθρο 5 

Εγκατάσταση-Λειτουργία 

1. Η κλινική εγκαθίσταται και λειτουργεί σε Νοσοκο¬ 
μείο με τη διαδικασία του άρθρου 13 παρ. 1 του ν. 1397/ 
1983 (Α' 143). 

2. Ο Διευθυντής της κλινικής έχει τις αρμοδιότητες 
που ορίζονται από το άρθρο 7 του ν. 1268/1982. Έχει 
την ευθύνη για την εν γένει λειτουργία αυτής μετά των 
μονάδων της, τη χρησιμοποίηση οργάνων και υλικών 
και την παραμονή των εργαζομένων στους χώρους που 
πραγματοποιούνται πειραματικές μελέτες. Ο Διευθυ¬ 
ντής ενημερώνει και εγκρίνει τη διενέργεια κάθε ερευ¬ 
νητικής πειραματικής εργασίας πριν από τη διεξαγωγή 
της και καθορίζει την προτεραιότητα χρήσης οργάνων 
και χώρων όταν δεν υπάρχει σχετική απόφαση. 

3. Η χρησιμοποίηση ειδικών οργάνων επιτρέπεται στο 
προσωπικό της κλινικής ή σε ερευνητές που έχουν ειδι¬ 
κή επί των οργάνων αυτών εκπαίδευση. Κινητά όργανα 
και σκεύη, τα οποία παραδίδονται για τη διεξαγωγή 
ερευνητικής πειραματικής εργασίας επιστρέφονται, 
μετά τη χρησιμοποίησή τους, στην κατάσταση που 
έχουν παραδοθεί. 

4. Με εισήγηση του διευθυντή στα αρμόδια όργανα 
είναι δυνατή η πρόσληψη διακεκριμένων επιστημόνων 
σε τομείς σχετικούς με τις διδακτικές, ερευνητικές και 
νοσηλευτικές δραστηριότητες της κλινικής, σύμφωνα με 
τις διατάξεις του άρθρου 18 του ν. 1268/1982. 

Άρθρο 6 

Έσοδα 

Τα έσοδα της Κλινικής προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Τις πιστώσεις του Τακτικού Προϋπολογισμού και 
των Δημοσίων Επενδύσεων που διατίθενται από το 
Τμήμα Οδοντιατρικής με τη διαδικασία του άρθρου 4 
παρ. 1 (ε) του ν. 2083/1992 (Α' 159) 

δ. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα και 

ε. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο εφόσον δεν τί¬ 
θενται όροι που αντιβαίνουν τους σκοπούς της οικείας 
κλινικής και του Εθνικού και Καποδιστριακού Πανεπι¬ 
στημίου Αθηνών. 


στ. Τα έσοδα από την παραχώρηση πνευματικών δι¬ 
καιωμάτων ή διπλωμάτων ευρεσιτεχνίας, προϊόντων 
που ανήκουν ή παρήχθησαν στην κλινική. 

Αρθρο 7 

Τηρούμενα βιβλία 

1. Τα βιβλία και στοιχεία που τηρούνται από την Κλι¬ 
νική και τα εργαστήριά της είναι τα εξής: 

Πρωτόκολλο εισερχόμενης - εξερχόμενης αλληλογρα¬ 
φίας, Βαθμολογία φοιτητών, Αρχείο ασθενών, Βιβλίο πε¬ 
ριουσιακών στοιχείων (Κτηματολόγιο), Φάκελοι οικονο¬ 
μικών στοιχείων κάθε έτους, Κατάλογος επιστημονικών 
βιβλίων, περιοδικών και οργάνων, Βιβλίο επιστημονικής 
δραστηριότητας και Βιβλίο μεταβολής προσωπικού . 

2. Με απόφαση του Διευθυντή μπορεί ακόμη να τηρεί¬ 
ται και κάθε άλλο βιβλίο ή στοιχείο το οποίο κρίνεται 
απαραίτητο ή προβλέπεται από ειδικές διατάξεις. 

Αρθρο 8 

Τίτλος - Σφραγίδα 

1. Ο τίτλος της κλινικής είναι: «ΚΛΙΝΙΚΗ ΝΟΣΟΚΟΜΕΙΑ¬ 
ΚΗΣ ΟΔΟΝΤΙΑΤΡΙΚΗΣ ΤΟΥ ΤΜΗΜΑΤΟΣ ΟΔΟΝΤΙΑΤΡΙΚΗΣ 
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ 
ΑΘΗΝΩΝ». Αυτός ο τίτλος, καθώς και τα στοιχεία του 
διευθυντή της Κλινικής αναγράφονται στους χώρους 
του Νοσοκομείου που δραστηριοποιείται η Κλινική. 

2. Η Κλινική χρησιμοποιεί για την αλληλογραφία της 
στρογγυλή σφραγίδα με τα παρακάτω στοιχεία: 

α) Στο κέντρο: το λογότυπο του Πανεπιστημίου Αθη¬ 
νών 

β) Σε εσωτερικό κύκλο: ΚΛΙΝΙΚΗ ΝΟΣΟΚΟΜΕΙΑΚΗΣ 
ΟΔΟΝΤΙΑΤΡΙΚΗΣ 

γ) Σε εξωτερικό κύκλο: ΤΜΗΜΑ ΟΔΟΝΤΙΑΤΡΙΚΗΣ ΠΑ¬ 
ΝΕΠΙΣΤΗΜΙΟΥ ΑΘΗΝΩΝ. 

3. Ανάλογη σφραγίδα, με τα στοιχεία στην Αγγλική 
γλώσσα, χρησιμοποιεί η Κλινική για την ξενόγλωσση 
αλληλογραφία της και τα έγγραφά της. 

Αρθρο 9 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 5 Σεπτεμβρίου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. 6002/18/6-β (7) 

Χορήγηση μηνιαίου επιδόματος του ν. 3554/2007 
(Α'-80) στο ένστολο προσωπικό της Ελληνικής Αστυ¬ 
νομίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις της παρ. 5 του άρθρου 1 του ν. 3554/ 
2007 «Εισοδηματική πολιτική έτους 2007, φορολογικές 
και άλλες διατάξεις» (Α'-80). 

2. Τις διατάξεις του άρθρου 9 του ν. 1339/1983 «Απο¬ 
κατάσταση του προσωπικού των Σωμάτων Ασφαλείας 
και του Λιμενικού Σώματος που διώχθηκε για πολιτικούς 
λόγους και ρύθμιση θεμάτων του προσωπικού των Σω¬ 
μάτων αυτών που είναι στην ενέργεια» (Α'-35). 

3. Τις διατάξεις του άρθρου 40 του ν. 849/1978 «Περί 
παροχής κινήτρων δια την ενίσχυσην της περιφερειακής 
και οικονομικής αναπτύξεως της χώρας» (Α'-232). 

4. Το άρθρο 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (Α'-98). 

5. Τις διατάξεις της υπ’ αριθμ. 37930/ΔΙΟΕ 1264 από 
14.10.2005 απόφασης του Πρωθυπουργού και Υπουργού 
Οικονομίας και Οικονομικών «Καθορισμός αρμοδιοτή¬ 
των των Υφυπουργών Οικονομίας και Οικονομικών» 
(Β'-1432), όπως τροποποιήθηκε με την υπ’ αριθμ. 5733/ 
ΔΙΟΕ/179/9.2.2006 όμοια (Β'-204). 

6. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Κρατικού 
Προϋπολογισμού που για το τρέχον έτος ανέρχεται 
στο ύψος των 91.000,00 € περίπου για το έτος 2008 και 
καθένα από τα επόμενα έτη στο ύψος των 128.000,00 € 
περίπου, οι οποίες θα αντιμετωπισθούν ως εξής: 

-Οι δαπάνες του τρέχοντος οικονομικού έτους ύψους 
91.000,00 € περίπου, από τις πιστώσεις του ΚΑΕ 0489 
του εκτελούμενου Π/Υ εξόδων του Ε.Φ. 43-110- ΕΛΛΗ¬ 
ΝΙΚΗ ΑΣΤΥΝΟΜΙΑ”. 

-Οι δαπάνες έτους 2008 ύψους 128.000,00 € περίπου 
και επόμενων ετών του ιδίου ύψους περίπου, θα προ- 
βλέπονται στα σχέδια Π/Υ εξόδων των αντίστοιχων 
ετών του ιδίου ως άνω Φορέα και θα καλύπτονται από 
τις πιστώσεις που θα εγκρίνονται από το Υπουργείο 
Οικονομίας και Οικονομικών/Γ.Λ.Κ. για το σκοπό αυτό, 
αποφασίζουμε: 

Άρθρο 1 
Γ ενικά 

Στους Αστυνομικούς, Συνοριακούς Φύλακες και Ειδι¬ 
κούς Φρουρούς της Ελληνικής Αστυνομίας, που μετα¬ 
τάσσονται στην κατάσταση της Υπηρεσίας Γραφείου, 
λόγω παθήματος που αποδεδειγμένα επήλθε κατά την 
εκτέλεση διατεταγμένης υπηρεσίας και ένεκα αυτής, 
χορηγείται μηνιαίο επίδομα, εκατό (100) ευρώ. Το ίδιο 
ως άνω επίδομα χορηγείται στο προαναφερόμενο προ¬ 
σωπικό για όλο το χρόνο αποχής από τα καθήκοντά του, 
συνεπεία τραυματισμού, που επήλθε κατά την εκτέλεση 
διατεταγμένης υπηρεσίας και ένεκα αυτής, από την ημέ¬ 
ρα του παθήματος μέχρι την ημέρα αποκατάστασης της 
υγείας του, που θα προκύπτει από γνωμάτευση υπηρε¬ 
σιακού γιατρού ή Υπηρεσιακής Υγειονομικής Επιτροπής 
(άρθρο 1 παρ. 5 ν. 3554/2007). 

Αρθρο 2 

Δικαιούχοι - Προϋποθέσεις χορήγησης 

Το ως άνω επίδομα χορηγείται σύμφωνα με όσα ορί¬ 
ζονται στο επόμενο άρθρο στο ένστολο προσωπικό της 
Ελληνικής Αστυνομίας το οποίο: 

α.'Εχει τεθεί, με απόφαση του αρμοδίου προς τούτο 
οργάνου, στην κατάσταση Υπηρεσίας Γ ραφείου, λόγω 


παθήματος που έλαβε χώρα κατά την εκτέλεση δια¬ 
τεταγμένης υπηρεσίας και ένεκα αυτής, γεγονός που 
διαπιστώνεται με διοικητική εξέταση ή 

β. Απέχει από τα καθήκοντά του συνεπεία τραυματι¬ 
σμού του, που επήλθε κατά την εκτέλεση διατεταγμένης 
υπηρεσίας και ένεκα αυτής, γεγονός που διαπιστώνεται 
με διοικητική εξέταση. 

Άρθρο 3 

Διαδικασία - Τρόπος χορήγησης 

1. Μετά τον τραυματισμό Αστυνομικού, Ειδικού Φρου¬ 
ρού και Συνοριακού Φύλακα, που έλαβε χώρα κατά την 
εκτέλεση διατεταγμένης υπηρεσίας και ένεκα αυτής, 
διενεργείται είτε αυτεπαγγέλτως από την Υπηρεσία, 
είτε μετά από αναφορά του παθόντος, Διοικητική Εξέ¬ 
ταση προς διαπίστωση των συνθηκών τραυματισμού 
και της σχέσης αυτού με την Υπηρεσία. 

2. Μετά την ολοκλήρωση της διοικητικής εξέτασης, 
το αρμόδιο να αποφανθεί επ’ αυτής όργανο, διαβιβάζει 
τη σχετική αλληλογραφία στη Διεύθυνση Αστυνομικού 
Προσωπικού του Αρχηγείου της Ελληνικής Αστυνομίας. 
Η Διεύθυνση Αστυνομικού Προσωπικού, εφόσον συντρέ¬ 
χουν οι νόμιμες προϋποθέσεις, διαβιβάζει την πρότασή 
της στη Διεύθυνση Οικονομικών, η οποία μεριμνά για 
την έκδοση σχετικής απόφασης, για τη χορήγηση του 
ανωτέρω επιδόματος. 

3. Η σχετική απόφαση διαβιβάζεται στη Διεύθυνση 
Διαχείρισης Χρηματικού/Α.Ε.Α., η οποία χορηγεί ανα¬ 
δρομικά στους δικαιούχους το εν λόγω επίδομα, ως 
ακολούθως: 

α. στους μετατασσόμενους στην κατάσταση Υπηρεσί¬ 
ας Γ ραφείου, από την ημερομηνία έκδοσης της σχετικής 
απόφασης μετάταξής τους. 

β. στους απέχοντες από τα καθήκοντά τους, συμπερι¬ 
λαμβανομένων και των μετατασσόμενων στην κατάστα¬ 
ση υπηρεσίας γραφείου, για το προ της μετάταξής τους 
χρονικό διάστημα, αναλογικά και για το σύνολο του 
χρόνου της αποχής, από την ημέρα του παθήματος. 

4. Το επίδομα χορηγείται επίσης και σε όποιον μετά 
την αποκατάσταση της υγείας και την επάνοδό του 
στην Υπηρεσία, απέχει εκ νέου από τα καθήκοντά του, 
λόγω του αρχικού τραυματισμού ή παθήματος, που 
έλαβε χώρα κατά την εκτέλεση διατεταγμένης υπηρε¬ 
σίας και ένεκα αυτής, γεγονός που βεβαιώνεται από τις 
αρμόδιες υγειονομικές επιτροπές του Σώματος. Στην 
περίπτωση αυτή η αλληλογραφία διαβιβάζεται στη Δι¬ 
εύθυνση Αστυνομικού Προσωπικού και ακολουθείται η 
διαδικασία των παρ. 2 και 3. 

5. Εάν πρόκειται για χρόνο αποχής μικρότερο του 
μηνός, το επίδομα υπολογίζεται σε τόσα τριακοστά όσα 
οι ημέρες αποχής από την Υπηρεσία, μηνιαίως. 

6. Το επίδομα χορηγείται μέχρι την απόλυση ή απο¬ 
στρατεία του δικαιούχου από το Σώμα της Ελληνικής 
Αστυνομίας ή τη μετάταξή του στην κατάσταση της 
μονίμου διαθεσιμότητας. Σε περίπτωση που ο δικαι¬ 
ούχος λάβει κανονική άδεια με μειωμένες αποδοχές ή 
άδεια άνευ αποδοχών, το επίδομα περικόπτεται για το 
αντίστοιχο χρονικό διάστημα. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αρθρο 4 

Τελικές - μεταβατικές διατάξεις 

1. Το ως άνω επίδομα καταβάλλεται μέσω της μισθο¬ 
δοσίας του δικαιούχου. 

2. Όσοι έχουν μεταταγεί πριν και μετά την έναρξη 
ισχύος του ν. 3554/2007, στην κατάσταση της Υπηρεσίας 
Γραφείου, για τους λόγους που ρητά αναφέρονται σ’ 
αυτόν, καθώς και αυτοί που απείχαν, μετά την έναρξη 
ισχύος του νόμου αυτού, από τα καθήκοντά τους, υπό τις 
παρατιθέμενες προϋποθέσεις, δύνανται να υποβάλουν 
ιεραρχικά αίτηση στη Διεύθυνση Αστυνομικού Προσω- 
πικού/Α.Ε.Α., η οποία, μεριμνά για τη συλλογή και αξι¬ 
ολόγηση των αναγκαίων στοιχείων και διαβιβάζει τη 
σχετική πρότασή της στη Διεύθυνση Οικονομικών/Α.Ε.Α. 


για την έκδοση της σχετικής απόφασης, εφόσον συντρέ¬ 
χουν οι προβλεπόμενες προϋποθέσεις για τη χορήγηση 
του επιδόματος, τηρούμενης της ως άνω διαδικασίας, 
από την ημέρα ισχύος του προαναφερόμενου νόμου. 

Αρθρο 5. 

1. Η ισχύς της παρούσας απόφασης αρχίζει από την 
16.4.2007, ημερομηνία δημοσίευσης του ν. 3554/2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 2007 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΠΕΤΡΟΣ ΔΟΥΚΑΣ ΒΥΡΩΝ ΠΟΛΥΔΩΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ, 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιίή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.ΔΔ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίηΙθΓπβΙ: ΗΙΙρύ/νννννν.βΙ.ςι· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ΐ ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΡΥΝΣΗ: (ιίΐρ://νννννν.6ί.<]Γ - θ-ιπείΙ: ννοί)ηΊ35ί6Γ.£ί@£ΐ·αΓ 































